Man met 51 vuurwapens vrygelaat | Netwerk24
"Desperaat." So het Steven Kitshoff, die Stormers se kaptein, die stemming in sy span se kamp saamgevat voor Saterdag se Reënboogbeker-wedstryd teen die Leeus op Ellispark.
Man met 51 vuurwapens vrygelaat
Deur Alet van der Walt 16 Maart 2021 15:38
'n Inwoner (43) van Sasolburg wat Sondag vir die onwettige besit van vuurwapens in hegtenis geneem is, is intussen vrygelaat.
Dit kom nadat verskeie polisie-eenhede op die man se huis toegeslaan en beslag gelê het op 51 vuurwapens, asook 'n groot aantal patrone en plofstof.
Die polisie in die Vrystaat het inligting opgevolg wat deur die Wes-Kaapse polisie verskaf is en by die huis in Uniestraat ondersoek ingestel.
Die Valke het die dossier oorgeneem vir verdere ondersoek.
'n Groot getal jaggewere en aanvalsgewere is onder die vuurwapens wat die polisie by 'n huis in Sasolburg gekry het.
Maandag het dit bekend geword dat die man nie aangekla is nie en dat sy naam dus nie bekend gemaak kan word nie.
Kapt. Christopher Singo, Valke-woordvoerder in die Vrystaat, sê die man kon dokumente verskaf wat hom magtig om die vuurwapens in sy besit te hê.
Volgens Singo ondersoek die Valke die saak om seker te maak die man se dokumente is eg en dat hy al die regulasies nagekom het rakende die berging van vuurwapens.